stanford-oval/wikipedia huggingface dataset:
คณะเทคนิคการแพทย์ มหาวิทยาลัยเชียงใหม่

| --- | --- |
Faculty of Associated Medical Sciences, Chiang Mai University

ชื่อเดิม: ภาควิชาเทคนิคการแพทย์ คณะแพทยศาสตร์ มหาวิทยาลัยเชียงใหม่
ชื่อย่อ: PH CMU
สถาปนา: 22 มกราคม พ.ศ. 2519 (49 ปี)
สังกัดการศึกษา: มหาวิทยาลัยเชียงใหม่
คณบดี: ศาสตราจารย์สาคร พรประเสริฐ
ที่อยู่: 110 ถนนอินทวโรรส ตำบลศรีภูมิ อำเภอเมืองเชียงใหม่ จังหวัดเชียงใหม่ 50200
สี:   สีน้ำเงิน
เว็บไซต์: www.ams.cmu.ac.th
คณะเทคนิคการแพทย์ มหาวิทยาลัยเชียงใหม่ (อังกฤษ: Faculty of Associated Medical Sciences, Chiang Mai University) เป็นคณะเทคนิคการแพทย์คณะแรกของภาคเหนือและเป็นคณะที่สามของประเทศไทย ถัดจากมหาวิทยาลัยมหิดล และจุฬาลงกรณ์มหาวิทยาลัยตามลำดับ จัดตั้งขึ้นเพื่อตอบสนองต่อความต้องการบุคลากรด้านวิทยาศาสตร์สุขภาพที่มีความรู้ความสามารถเหมาะสมในการให้บริการด้านวิทยาศาสตร์สุขภาพแก่ประชาชนในท้องถิ่น โดยแรกเริ่มมหาวิทยาลัยเชียงใหม่ร่วมกับคณะแพทยศาสตร์ วางโครงการจัดตั้งภาควิชาเทคนิคการแพทย์ขึ้น ใน พ.ศ. 2509 และได้รับอนุมัติให้เป็นภาควิชาเมื่อ พ.ศ. 2510 ต่อมาใน พ.ศ. 2512 คณะแพทยศาสตร์ได้เห็นชอบให้ภาควิชาเทคนิคการแพทย์ จัดทำโครงการจัดตั้งคณะเทคนิคการแพทย์เพื่อรับผิดชอบผลิตบัณฑิตในสาขาวิชาวิทยาศาสตร์สุขภาพออกไปรองรับงานในเขตภาคเหนือ ซึ่งได้รับอนุมัติให้จัดตั้งเป็นคณะเทคนิคการแพทย์ ใน พ.ศ. 2519
ประวัติ

พ.ศ. 2509 มหาวิทยาลัยเชียงใหม่เริ่มโครงการจัดตั้งภาควิชาเทคนิคการแพทย์ โดยขึ้นกับคณะแพทยศาสตร์ มหาวิทยาลัยเชียงใหม่
พ.ศ. 2510 ทางมหาวิทยาลัยเชียงใหม่ได้จัดตั้งเป็นภาควิชาเทคนิคการแพทย์ ของคณะแพทยศาสตร์ มหาวิทยาลัยเชียงใหม่
พ.ศ. 2512 เริ่มโครงการจัดตั้งคณะเทคนิคการแพทย์ โดยจะแยกออกมาจากคณะแพทย์ศาสตร์ มหาวิทยาลัยเชียงใหม่
พ.ศ. 2519 ได้รับการจัดตั้งขึ้นเป็นคณะเทคนิคการแพทย์ ของมหาวิทยาลัยเชียงใหม่ โดยมีการแบ่งหน่วยงานในความรับผิดชอบซึ่งเป็นส่วนราชการต่างๆ คือ สำนักงานเลขานุการคณะ ภาควิชาเคมีคลินิก ภาควิชาภูมิคุ้มกันวิทยาคลินิกและภาควิชาคลินิคัลไมโครสโคปี้ ภาควิชาจุลชีววิทยาคลินิก ต่อมาภาควิชาภูมิคุ้มกันวิทยาคลินิกและภาควิชาคลินิคัลไมโครสโคปี้ ได้เปลี่ยนชื่อเป็นภาควิชาจุลทรรศนศาสตร์คลินิก
พ.ศ. 2522 ทางทบวงมหาวิทยาลัยได้มีการอนุมัติให้มีการจัดตั้งภาควิชาเพิ่มเติมคือ ภาควิชารังสีเทคนิค
พ.ศ. 2523 มีการจัดตั้งภาควิชาเพิ่มเติมคือ ภาควิชากิจกรรมบำบัด
พ.ศ. 2531 ทางคณะเทคนิคการแพทย์ มหาวิทยาลัยเชียงใหม่ ได้มีการจัดตั้ง ภาควิชากายภาพบำบัด
พ.ศ. 2546 ควบรวมภาควิชาจุลชีววิทยาคลินิก ภาควิชาเคมีคลินิก ภาควิชาจุลทรรศนศาสตร์คลินิกและภาควิชาภูมิคุ้มกันวิทยาคลินิกเป็น ภาควิชาเทคนิคการแพทย์
หน่วยงานในคณะ

ศูนย์บริการเทคนิคการแพทย์คลินิก
ภาควิชาเทคนิคการแพทย์
ภาควิชารังสีเทคนิค
ภาควิชากิจกรรมบำบัด
ภาควิชากายภาพบำบัด
สำนักงานคณะ
ห้องสมุด
สหกรณ์เครดิตยูเนียน
หน่วยงานและหลักสูตร

ปัจจุบันคณะเทคนิคการแพทย์แบ่งส่วนราชการเป็น สำนักงานเลขานุการ ภาควิชาเทคนิคการแพทย์ ภาควิชารังสีเทคนิค ภาควิชากิจกรรมบำบัดและภาควิชากายภาพบำบัด เปิดการเรียนการสอนมีทั้งในระดับปริญญาตรีและบัณฑิตศึกษา ดังนี้
| หลักสูตรที่เปิดสอนในคณะเทคนิคการแพทย์ มหาวิทยาลัยเชียงใหม่>  ระดับปริญญาตรี | หลักสูตรที่เปิดสอนในคณะเทคนิคการแพทย์ มหาวิทยาลัยเชียงใหม่>  ระดับปริญญาโท | หลักสูตรที่เปิดสอนในคณะเทคนิคการแพทย์ มหาวิทยาลัยเชียงใหม่>  ระดับปริญญาเอก |
| --- | --- | --- |
|  หลักสูตรวิทยาศาสตรบัณฑิต (วท.บ.) สาขาวิชาเทคนิคการแพทย์  สาขาวิชากิจกรรมบำบัด  สาขาวิชารังสีเทคนิค  สาขาวิชากายภาพบำบัด |  หลักสูตรวิทยาศาสตรมหาบัณฑิต (วท.ม.) สาขาวิชาเทคนิคการแพทย์ (หลักสูตรนานาชาติ)  สาขาวิชาวิทยาศาสตร์รังสีการแพทย์  สาขาวิชากิจกรรมบำบัด  สาขาวิชาวิทยาศาสตร์สื่อความหมายและความผิดปกติของการสื่อความหมาย  สาขาวิชาวิทยาศาสตร์การเคลื่อนไหวและการออกกำลังกาย  สาขาวิชากายภาพบำบัดมหาบัณฑิต |  หลักสูตรปรัชญาดุษฎีบัณฑิต สาขาวิชาวิทยาศาสตร์ชีวการแพทย์ (หลักสูตรนานาชาติ) |
แหล่งข้อมูลอื่น

เก็บถาวร 2011-01-19 ที่ เวย์แบ็กแมชชีน
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
คณะทันตแพทยศาสตร์ มหาวิทยาลัยเชียงใหม่

| --- | --- |
Faculty of Dentistry,  Chiang Mai University

ชื่อเดิม: ภาควิชาทันตแพทยศาสตร์ คณะแพทยศาสตร์ มหาวิทยาลัยเชียงใหม่
สถาปนา: 31 มีนาคม พ.ศ. 2515 (52 ปี)
สังกัดการศึกษา: มหาวิทยาลัยเชียงใหม่
คณบดี: ผศ.ทพ.นฤมนัส คอวนิช
ที่อยู่: 239 ถนนห้วยแก้ว ตำบลสุเทพ อำเภอเมืองเชียงใหม่ จังหวัดเชียงใหม่ 50200
สี:   สีม่วงเข้ม
มาสคอต: นกพิราบขาว
เว็บไซต์: www.dent.cmu.ac.th
คณะทันตแพทยศาสตร์ มหาวิทยาลัยเชียงใหม่ (อังกฤษ: Faculty of Dentistry, Chiang Mai University) จัดตั้งเมื่อวันที่ 31 มีนาคม พ.ศ. 2515 ซึ่งเป็นคณะทันตแพทยศาสตร์ที่จัดตั้งขึ้นเป็นแห่งที่ 3 ของประเทศไทยต่อจากคณะทันตแพทยศาสตร์ จุฬาลงกรณ์มหาวิทยาลัย และคณะทันตแพทยศาสตร์ มหาวิทยาลัยมหิดล และยังเป็นเป็นเป็นคณะทันตแพทยศาสตร์แห่งแรกที่จัดตั้งขึ้นในเขตภูมิภาค มีอาจารย์ ทันตแพทย์หญิง ดร.ถาวร อนุมานราชธน ดำรงตำแหน่งคณบดีคนแรก
ประวัติ

คณะทันตแพทยศาสตร์ มหาวิทยาลัยเชียงใหม่ เริ่มต้นจากแผนกทันตกรรมของโรงพยาบาลนครเชียงใหม่ สังกัดกรมการแพทย์ กระทรวงสาธารณสุข ตั้งแต่ปี พ.ศ. 2498 จนกระทั่งถึงปี พ.ศ. 2502 มีการจัดตั้งคณะแพทยศาสตร์ มหาวิทยาลัยแพทยศาสตร์ขึ้น แผนกทันตกรรม โดยมีทันตแพทย์หญิง ดร.ถาวร อนุมานราชธน เป็นหัวหน้าแผนก จึงมีฐานะเป็นแผนกทันตกรรม คณะแพทยศาสตร์ โรงพยาบาลนครเชียงใหม่ มหาวิทยาลัยแพทยศาสตร์ ต่อมามีการโอนย้ายคณะแพทยศาสตร์เข้าสังกัดมหาวิทยาลัยเชียงใหม่ แผนกทันตกรรมจึงเปลี่ยนเป็นแผนกหนึ่งของคณะแพทยศาสตร์ มหาวิทยาลัยเชียงใหม่ ในปี พ.ศ. 2508
สถานที่ทำงานเดิมในช่วงที่เป็นแผนกทันตกรรมนั้น อยู่บนชั้นสองของอาคารซึ่งเป็นส่วนหนึ่งของตึกผู้ป่วยนอกของคณะแพทยศาสตร์ โรงพยาบาลนครเชียงใหม่ ห้องทำงานของแผนกทันตกรรมจะมีอยู่ 2 ห้อง ซึ่งประกอบด้วยห้องตรวจ ห้องเอกซเรย์ และห้องอุดฟันที่ใช้ร่วมกัน 1 ห้อง และห้องถอนฟันอีก 1 ห้อง โดยอาจารย์ทันตแพทย์ที่ทำการสอนจะหมุนเวียนกันเป็นอาจารย์แต่ละห้อง และหลังจากที่ได้เป็นภาควิชาทันตแพทยศาสตร์เมื่อปี พ.ศ. 2511 แล้วก็ยังคงใช้ห้อง 2 ห้องนั้นเป็นสถานที่ทำงานอยู่ จนกระทั่งปี พ.ศ. 2512 คณะแพทยศาสตร์ย้ายสถานที่ทำงานไปยังตึก 7 ชั้นที่สร้างใหม่ ภาควิชาทันตแพทยศาสตร์จึงดัดแปลงอาคารเดิมที่อยู่ เป็นห้องทำงานของภาควิชา (แม้จะได้รับการประกาศเป็นคณะทันตแพทยศาสตร์แล้ว ก็ยังใช้สถานที่นี้ทำการสอน การวิจัย และบริการผู้ป่วยเรื่อยมาจนถึงปี พ.ศ. 2519)
แผนกทันตกรรม คณะแพทยศาสตร์ มหาวิทยาลัยเชียงใหม่ ได้เริ่มเปิดสอนสาขาทันตแพทยศาสตร์ในส่วนภูมิภาคเป็นครั้งแรกปี พ.ศ. 2509 โดยคณาจารย์ที่ทำการสอนเป็นทันตแพทย์ในแผนกทันตกรรมของคณะแพทยศาสตร์ ประกอบด้วยอาจารย์ประจำ 9 ท่าน จนกระทั่งในปี พ.ศ. 2511 สำนักนายกรัฐมนตรี มีประกาศยกฐานะแผนกทันตกรรม ขึ้นเป็นภาควิชาทันตแพทยศาสตร์ สังกัดคณะแพทยศาสตร์ มหาวิทยาลัยเชียงใหม่ และต่อมาวันที่ 31 มีนาคม พ.ศ. 2515 มีประกาศสำนักนายกรัฐมนตรีให้จัดตั้งเป็นคณะทันตแพทยศาสตร์ มหาวิทยาลัยเชียงใหม่ ซึ่งเป็นคณะทันตแพทยศาสตร์แห่งแรกที่จัดตั้งขึ้นในส่วนภูมิภาค ด้วยการรับนักศึกษาที่เพิ่มขึ้นในแต่ละปีและงานในสาขาต่างๆ มีบุคลากรเพิ่มขึ้น ประกอบกับสถานที่เดิมของคณะทันตแพทยศาสตร์ค่อนข้างคับแคบ คณะฯ จึงได้รับการอนุมัติให้สร้างอาคารที่ทำการถาวรขึ้นในที่ดินของมหาวิทยาลัยเชียงใหม่ จำนวน 11 ไร่ บนถนนสุเทพ ตรงข้ามวัดสวนดอก ปัจจุบันมีอาคารสำนักงาน ห้องบรรยาย ห้องปฏิบัติการ คลินิก และศูนย์วิจัยต่างๆ รวมทั้งสิ้น 9 อาคาร
โครงสร้างคณะ

คณะทันตแพทยศาสตร์ มหาวิทยาลัยเชียงใหม่ แบ่งโครงสร้างคณะดังนี้
สำนักงานคณะ
ภาควิชาชีววิทยาช่องปากและวิทยาการวินิจฉัยโรคช่องปาก เก็บถาวร 2017-07-03 ที่ เวย์แบ็กแมชชีน
ภาควิชาทันตกรรมครอบครัวและชุมชน เก็บถาวร 2017-07-02 ที่ เวย์แบ็กแมชชีน
ภาควิชาทันตกรรมจัดฟันและทันตกรรมสำหรับเด็ก เก็บถาวร 2017-06-27 ที่ เวย์แบ็กแมชชีน
ภาควิชาทันตกรรมบูรณะและปริทันตวิทยา เก็บถาวร 2017-07-03 ที่ เวย์แบ็กแมชชีน
ภาควิชาทันตกรรมประดิษฐ์ เก็บถาวร 2017-07-03 ที่ เวย์แบ็กแมชชีน
ภาควิชาศัลยศาสตร์ช่องปากและแม็กซิลโลเฟเชียล เก็บถาวร 2017-07-03 ที่ เวย์แบ็กแมชชีน
โรงพยาบาลทันตกรรม เก็บถาวร 2017-07-02 ที่ เวย์แบ็กแมชชีน
คลินิกทันตกรรมพิเศษ เก็บถาวร 2017-07-03 ที่ เวย์แบ็กแมชชีน
หลักสูตรการศึกษา

ปัจจุบัน คณะทันตแพทยศาสตร์ มหาวิทยาลัยเชียงใหม่ เปิดทำการเรียนการสอนในสาขาวิชาดังต่อไปนี้
| หลักสูตรที่เปิดสอนในคณะทันตแพทยศาสตร์ มหาวิทยาลัยเชียงใหม่ |
| --- | --- | --- |

ระดับปริญญาบัณฑิต
| ระดับปริญญาบัณฑิต | ระดับปริญญามหาบัณฑิต | ระดับปริญญาดุษฎีบัณฑิต |
|  หลักสูตรทันแพทยศาสตรบัณฑิต (ทพ.บ.)  สาขาวิชาทันตแพทยศาสตร์ |  หลักสูตรวิทยาศาสตรบัณฑิต (วท.ม.)  สาขาวิชาทันตกรรมผู้สูงอายุ  สาขาวิชาทันตกรรมจัดฟัน  สาขาวิชาทันตแพทยศาสตร์  สาขาวิชาปริทันตวิทยา |  ไม่มีการเรียนการสอน |

| ระดับประกาศนียบัตรบัณฑิต | ระดับประกาศนียบัตรบัณฑิต> ระดับประกาศนียบัตรบัณฑิตชั้นสูง |
| --- | --- |
 หลักสูตร ป.กศ. ทางวิทยาศาสตร์การแพทย์คลินิก (ทันตแพทยศาสตร์) สาขาวิชาวิทยาศาสตร์การวินิจฉัยช่องปาก  สาขาวิชาศัลยกรรมช่องปากและแม็กซิลโลเฟเชียล  สาขาวิชาทันตกรรมบูรณะ  สาขาวิชาทันตกรรมจัดฟัน  สาขาวิชาทันตกรรมประดิษฐ์  สาขาวิชาปริทันตวิทยา  สาขาวิชาทันตกรรมทั่วไป  สาขาวิชาทันตกรรมสำหรับเด็ก:  หลักสูตร ป.กศ.ชั้นสูงทางวิทยาศาสตร์การแพทย์คลินิก (ทันตแพทยศาสตร์) สาขาวิชาทันตกรรมประดิษฐ์  สาขาวิชาทันตสาธารณสุข  สาขาวิชาปริทันต์และรากฟันเทียม  สาขาวิชาทันตกรรมทั่วไป
รายนามคณบดี

| 0 | 1 | 2 |
| --- | --- | --- |
ทำเนียบคณบดีคณะทันตแพทยศาสตร์ มหาวิทยาลัยเชียงใหม่ 
|  รายนามคณบดี |  ระยะเวลาในการดำรงตำแหน่ง  |  |
| 1. ดร. ทันตแพทย์หญิง ถาวร อนุมานราชธน | พ.ศ. 2515 - 2521 |  |
| 2. รองศาสตราจารย์ ทันตแพทย์ พิชิต โคตรจรัส | พ.ศ. 2521 - 2525 |  |
| 3. ผู้ช่วยศาสตราจารย์ ทันตแพทย์ สัมพันธ์ ศรีสุวรรณ | พ.ศ. 2525 - 2533 |  |
| 4. รองศาสตราจารย์ ทันตแพทย์ ทะนง ฉัตรอุทัย | พ.ศ. 2533 - 2537 |  |
| 5. รองศาสตราจารย์ ร้อยเอก ทันตแพทย์ ธำรง อนันตศานต์ | พ.ศ. 2537 - 2540 |  |
| 6. รองศาสตราจารย์ ทันตแพทย์ วิรัช พัฒนาภรณ์ | พ.ศ. 2541 - 2549 |  |
| 7. รองศาสตราจารย์ ทันตแพทย์ ทองนารถ คำใจ | พ.ศ. 2549 - 2557 |  |
| 8. รองศาสตราจารย์ ดร. ทันตแพทย์ สิทธิชัย วนจันทรรักษ์ | พ.ศ. 2557 - 2561 |  |
| 9. ผู้ช่วยศาสตราจารย์ ดร. ทันตแพทย์ นฤมนัส คอวนิช | พ.ศ. 2561 - ปัจจุบัน |  |
ดูเพิ่ม

มหาวิทยาลัยเชียงใหม่
รายชื่อคณะทันตแพทยศาสตร์ในประเทศไทย
| ด ค กรายชื่อโรงเรียนทันตกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • พะเยา • มหิดล • แม่ฟ้าหลวง • ศรีนครินทรวิโรฒ • สงขลานครินทร์ • สุรนารี • วลัยลักษณ์ • ลาดกระบัง |  |
| สถาบันอุดมศึกษาเอกชน | รังสิต • เวสเทิร์น • กรุงเทพธนบุรี • สยาม |  |
รายชื่อ • หมวดหมู่ • โครงการ • สถานีย่อย
อาคารคลินิกบริการทันตกรรม
ครรชิต ขวัญประชา

| ครรชิต ขวัญประชา |
| --- | --- |

สารนิเทศภูมิหลัง
เกิด: 18 พฤษภาคม พ.ศ. 2483 (84 ปี) ตำบลดอนมะโนรา อำเภอบางคนที จังหวัดสมุทรสงคราม
ส่วนสูง: 184 เซนติเมตร
อาชีพ: นักแสดง, ผู้กำกับภาพยนตร์
ปีที่แสดง: 2510 - ปัจจุบัน
ผลงานเด่น: อกธรณี (2511), นางพญา (2512), อินทรีทอง (2513)  สุภาพบุรุษเสือใบ (2514)  ครูสมศรี (2528)
ฐานข้อมูล
IMDb
ThaiFilmDb
ครรชิต ขวัญประชา เป็นนักแสดง และ ผู้กำกับภาพยนตร์ชาวไทย เกิดเมื่อวันที่ 18 พฤษภาคม พ.ศ. 2483 มีชื่อจริงว่า "ครรชิต เกียรติสุชน" ได้เข้าสู่วงการแสดงภาพยนตร์ และรับบทเป็นพระเอกเรื่อง "นักเลงพันเหลี่ยม" เป็นเรื่องแรกในปี พ.ศ. 2510 ครรชิตมีชื่อเสียงจากการรับบทเป็น ภูวนาท หรือ "อินทรีแดง" (ตัวปลอม) ในภาพยนตร์เรื่อง อินทรีทอง ที่ มิตร ชัยบัญชา เป็นผู้กำกับการแสดง
ประวัติ

เข้าสู่วงการบันเทิงในปี พ.ศ. 2510 และมีชื่อเสียงขึ้นมาจากการรับบท ภูวนาท หรือ อินทรีแดง (ตัวปลอม) จากภาพยนตร์เรื่อง อินทรีทอง ในปี พ.ศ. 2513 ซึ่งเป็นตัวร้ายในเรื่อง ที่ทำให้ โรม ฤทธิไกร ซึ่งเป็นอินทรีแดงตัวจริง ที่แสดงโดย มิตร ชัยบัญชา ต้องเปลี่ยนไปใส่ชุดสีทองเป็นอินทรีทองเพื่อที่จะจัดการกับอินทรีแดงตัวปลอมนี้ ซึ่งถือเป็นภาพยนตร์เรื่องสุดท้ายในชีวิตการแสดงของมิตร ชัยบัญชา อีกด้วย
รับบท เสือใบ ใน สุภาพบุรุษเสือใบ ปี พ.ศ. 2514
นอกจากนี้ได้ร่วมแสดงใน ครูสมศรี และผลงานกำกับภาพยนตร์ด้วยตนเอง ร่วมกับ จรินทร์ พรหมรังสี ปี พ.ศ. 2528 เรื่อง ที่รัก เธออยู่ไหน นำแสดงโดย สรพงษ์ ชาตรี, นันทิดา แก้วบัวสาย, พอเจตน์ แก่นเพชร และพุ่มพวง ดวงจันทร์
ภาพยนตร์และละครโทรทัศน์ที่ร่วมแสดงในระยะหลังได้แก่ สุริโยไท และฟ้าทะลายโจร ปี พ.ศ. 2544, คลอเรสเตอรอลที่รัก ปี พ.ศ. 2547, โหน่ง เท่ง นักเลงภูเขาทอง ปี พ.ศ. 2549 เป็นต้น
ผลงานละครทางโทรทัศน์

2537 คุณนายโอซาก้า
2539 เพลิงพระนาง
2539 สันติบาล
2539 นายขนมต้ม
2539 111 (ตองหนึ่ง)
2540 เขมรินทร์ อินทิรา
2540 รักต้องลุ้น
2540 ทองเนื้อเก้า
2540 ปอบผีฟ้า
2541 สวรรค์เบี่ยง
2541 ลูกสาวเจ้าพ่อ
2541 ผู้หมวดป๊อกแป๊ก
2542 อรุณสวัสดิ์
2542 หนุ่มทิพย์
2543 รากนครา
2543 พริกกับเกลือ
2543 ดั่งสายน้ำไหล
2543 กว่าจะรู้เดียงสา
2544 แม่โขง
2546 พุทธานุภาพ
2547 ไอ๊หยา อาตือ
2548 หมอผีไซเบอร์
2554 บังเกิดเกล้า ช่อง ดีเอ็มซีทีวี
2555 ทองประกายแสด ช่อง 8
2556 สายใย
2559 ดิน นํ้า ลม ไฟ
2561 คุณหนูเรือนเล็ก
2561 จ้าวสมิง
2568 ลูกผู้ชายหัวใจเพชร ช่อง 7
กำกับภาพยนตร์

ที่รัก เธออยู่ไหน (2528)
สุรเชษฐ์ ประวีณวงศ์วุฒิ

| ผู้ช่วยศาสตราจารย์สุรเชษฐ์ ประวีณวงศ์วุฒิท> ม. |
| --- | --- |

สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562 (5 ปี 353 วัน)
รองเลขาธิการพรรคก้าวไกล
ดำรงตำแหน่ง 14 มีนาคม พ.ศ. 2563 – 7 สิงหาคม พ.ศ. 2567   (4 ปี 146 วัน)
 
ข้อมูลส่วนบุคคล
เกิด: 3 กุมภาพันธ์ พ.ศ. 2521 (47 ปี) กรุงเทพมหานคร ประเทศไทย
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: อนาคตใหม่ (2561–2563) ก้าวไกล (2563–2567)
การศึกษา: โรงเรียนสามเสนวิทยาลัย โรงเรียนเตรียมอุดมศึกษา
ศิษย์เก่า: จุฬาลงกรณ์มหาวิทยาลัย สถาบันเทคโนโลยีแห่งเอเชีย มหาวิทยาลัยรัฐยูทาห์
อาชีพ: อาจารย์ นักการเมือง
ทรัพย์สินสุทธิ: 21 ล้านบาท
ชื่อเล่น: เชษฐ์

ผู้ช่วยศาสตราจารย์ ดร. สุรเชษฐ์ ประวีณวงศ์วุฒิ (เกิด 3 กุมภาพันธ์ พ.ศ. 2521) หรือ อาจารย์เชษฐ์ เป็นนักวิชาการที่เข้ามาทำงานการเมือง เคยเป็นอาจารย์ประจำสถาบันเทคโนโลยีแห่งเอเชียโดยมีประสบการณ์ในการทำงานที่มีความเชี่ยวชาญเป็นพิเศษทางด้านการคมนาคม  ปัจจุบันเป็นสมาชิกสภาผู้แทนราษฎรแบบบัญชีรายชื่อ สังกัดพรรคประชาชน ดำรงตำแหน่งเป็นประธานคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร
ประวัติ

สุรเชษฐ์สำเร็จการศึกษาในระดับปริญญาตรีด้านวิศวกรรมโยธาจากคณะวิศวกรรมศาสตร์ จุฬาลงกรณ์มหาวิทยาลัยใน พ.ศ. 2542 แล้วเข้าศึกษาต่อระดับปริญญาโท ด้านการวางแผนและบริหารจัดการโครงสร้างพื้นฐานจากสถาบันเทคโนโลยีแห่งเอเชีย ซึ่งสำเร็จการศึกษาใน พ.ศ. 2544 แล้วเข้าศึกษาต่อในระดับปริญญาเอกด้านวิศวกรรมขนส่งและจราจรที่มหาวิทยาลัยรัฐยูทาห์ สหรัฐ โดยจบการศึกษาด้วยผลการเรียนเฉลี่ย 4.00
สุรเชษฐ์เคยเป็นนักวิจัยและอาจารย์พิเศษในมหาวิทยาลัยและสถาบันวิจัยหลายแห่ง อาทิ ประเทศไทย ประเทศนอร์เวย์ และสหรัฐ เป็นต้น อีกทั้งยังเคยได้รับตำแหน่ง ประธาน เลขานุการและกรรมการโครงการหรือคณะทำงาน มากกว่า 20 คณะ ทั้งในลักษณะของการจัดซื้อจัดจ้าง การตรวจการจ้าง หรือการทำงานเพื่อให้บรรลุผลตามวัตถุประสงค์ที่กำหนด โดยจากประสบการณ์การลงมือทำงานจริงที่มีความหลากหลายในภาคปฏิบัติ รวมถึงการทำงานในตำแหน่งหัวหน้าแผนกวิจัยและพัฒนาระบบจราจร การทางพิเศษแห่งประเทศไทย ส่งผลให้ ดร.สุรเชษฐ์ ได้รับเลือกให้มาเป็นอาจารย์ประจำที่สถาบันเทคโนโลยีแห่งเอเชีย โดยดำรงตำแหน่งอาจารย์ประจำสาขาวิชาวิศวกรรมขนส่ง สำนักวิชาวิศวกรรมและเทคโนโลยี สถาบันเทคโนโลยีแห่งเอเชีย และเคยได้รับรางวัลอาจารย์ดีเด่น
เมื่อเดือนมีนาคม พ.ศ. 2561 ดร.สุรเชษฐ์ ได้ลาออกจาก สถาบันเทคโนโลยีแห่งเอเซีย (Asian Institute of Technology : AIT) และเข้าร่วมงานกับธนาธร จึงรุ่งเรืองกิจ และผู้ที่มีความคิดเห็นแนวทางทางการเมืองอีกจำนวนหนึ่ง เพื่อจัดตั้งพรรคการเมืองชื่อ พรรคอนาคตใหม่ และได้รับเลือกเป็นสมาชิกสภาผู้แทนราษฎรแบบบัญชีรายชื่อ ลำดับที่ 8 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และเมื่อพรรคถูกยุบได้ย้ายไปสังกัดพรรคก้าวไกล โดยดำรงตำแหน่งรองเลขาธิการพรรค และได้รับเลือกเป็นสมาชิกสภาผู้แทนราษฎรอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566  ต่อมาเมื่อพรรคก้าวไกลถูกยุบ ได้ย้ายไปสังกัดพรรคประชาชน
ระหว่างการดำรงตำแหน่งสมาชิกสภาผู้แทนราษฎรสมัยแรก อาจารย์เชษฐ์ ในฐานะผู้เชี่ยวชาญด้านคมนาคมของพรรค ได้รับบทบาทสำคัญในการเป็นผู้อภิปรายและติดตามผลการดำเนินงานของกระทรวงคมนาคมมาอย่างต่อเนื่อง  ในรัฐบาลพลเอก ประยุทธ์ จันทร์โอชา ที่มีรัฐมนตรีคือศักดิ์สยาม ชิดชอบ มีการอภิปรายสำคัญที่เป็นที่กล่าวถึงหลายครั้ง ไม่ว่าจะเป็นการอภิปรายความเหลื่อมล้ำในการจัดสรรงบประมาณให้กับจังหวัดบุรีรัมย์มากกว่าจังหวัดอื่น การอภิปรายการทุจริตโครงการรถไฟฟ้าสายสีส้ม การอภิปรายโครงการ MR-Map ของรัฐบาล เป็นต้น ต่อมาในรัฐบาลเศรษฐาและแพทองธาร ที่มีรัฐมนตรีคือสุริยะ จึงรุ่งเรืองกิจ ได้มีการอภิปรายนโยบาย 20 บาทตตลอดสายของรัฐบาล การติดตามโครงการแลนด์บริดจ์ การเสนอร่าง พ.ร.บ.ถนน และร่าง พ.ร.บ.กระจายอำนาจขนส่ง เป็นต้น
ตำแหน่งในปัจจุบัน

ประธานคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร
ประธานกลุ่มมิตรภาพ สมาชิกรัฐสภาไทย – สวิตเซอร์แลนด์
รองประธานคณะกรรมาธิการการคมนาคม
ประสบการณ์การทำงาน

หัวหน้าแผนกวิจัยและพัฒนาระบบจราจร การทางพิเศษแห่งประเทศไทย
หัวหน้าแผนกวางแผนระบบความปลอดภัยและการจราจร การทางพิเศษแห่งประเทศไทย
ผู้ช่วยศาสตราจารย์ด้านวิศวกรรมจราจรและขนส่ง สถาบันเทคโนโลยีแห่งเอเชีย (AIT)
สมาชิกสภาผู้แทนราษฎร ระบบบัญชีรายชื่อ พรรคอนาคตใหม่ (ถัดมาเป็นพรรคก้าวไกล และถัดมาเป็นพรรคประชาชน)
งานกรรมาธิการ > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

สุรเชษฐ์ ประวีณวงศ์วุฒิ ที่เฟซบุ๊ก
นายสุรเชษฐ์  ประวีณวงศ์วุฒิ จากเว็บไซต์รัฐสภาไทย
Surachet Pravinvongvuth จาก Google Scholar
Surachet Pravinvongvuth จากเว็บไซต์สถาบันเทคโนโลยีแห่งเอเชีย
รายพระนามพระมหากษัตริย์ที่มีพระราชทรัพย์มากที่สุดในโลก

นี่คือรายพระนาม พระมหากษัตริย์ที่มีพระราชทรัพย์มากที่สุดในโลก ตามประมาณโดยวารสาร CEOWORLD ใน ค.ศ. 2019 และ Business Insider ใน ค.ศ. 2018 ตามมูลค่าสินทรัพย์สุทธิส่วนพระองค์ โดยไม่นับรวมทรัพย์สินอันเป็นของรัฐหรือรัฐบาล ในหน่วยเงินดอลลาร์สหรัฐ
| อันดับ | พระนาม | พระราชอิสริยยศ | ประเทศ | มูลค่าพระราชทรัพย์สุทธิ | แหล่งที่มาของพระราชทรัพย์ |
| --- | --- | --- | --- | --- | --- |
| 1 | พระบาทสมเด็จพระวชิรเกล้าเจ้าอยู่หัว | พระมหากษัตริย์ไทย |  ไทย | &00000430000000000000004.5 หมื่นล้านดอลลาร์   | การลงทุนจากสำนักงานทรัพย์สินพระมหากษัตริย์ |
| 2 | สมเด็จพระราชาธิบดีสุลต่านฮัสซานัล โบลเกียห์ | สุลต่านบรูไน |  บรูไน | &00000280000000000000002.8     หมื่นล้านดอลลาร์ | รายได้จากอุตสาหกรรมน้ำมันและแก๊ส |
| 3 | สมเด็จพระราชาธิบดีซัลมาน บิน อับดุลอะซีซ อาล ซะอูด | พระมหากษัตริย์ซาอุดีอาระเบีย |  ซาอุดีอาระเบีย | &0000018000000000000000 1.8 หมื่นล้านดอลลาร์ | รายได้จากอุตสาหกรรมน้ำมัน |
| 4 | เคาะลีฟะฮ์ บิน ซายิด อัลนะฮ์ยาน | ประธานาธิบดีสหรัฐอาหรับเอมิเรตส์  เอมีร์แห่งอาบูดาบี |  สหรัฐอาหรับเอมิเรตส์ | &0000015000000000000000 1.5 หมื่นล้านดอลลาร์ | การลงทุนของสำนักงานลงทุนแห่งอาบูดาบี |
| 5 | สมเด็จพระราชาธิบดีมุฮัมมัดที่ 6 | พระมหากษัตริย์โมร็อกโก |  โมร็อกโก | &0000008200000000000000 8.2 พันล้านดอลลาร์   | การลงทุนในSNIกับซีเกอร์ |
| 6 | เจ้าชายฮันส์-อาดัมที่ 2 | เจ้าชายแห่งลิกเตนสไตน์ |  ลีชเทินชไตน์ | &0000007200000000000000 7.2 พันล้านดอลลาร์   | มีหุ้นในมูลนิธิเจ้าชายแห่งลิกเตนสไตน์ |
| 7 | มุฮัมมัด บิน รอชิด อัลมักตูม | นายกรัฐมนตรีสหรัฐอาหรับเอมิเรตส์  เอมีร์เชคแห่งดูไบ |  สหรัฐอาหรับเอมิเรตส์ | &0000004000000000000000 4 พันล้านดอลลาร์ | มีหุ้นส่วนใหญ่ในดูไบโฮลดิงและการลงทุนจากสำนักงานลงทุนแห่งอาบูดาบี |
| 8 | แกรนด์ดยุกอ็องรีแห่งลักเซมเบิร์ก | แกรนด์ดยุกแห่งลักเซมเบิร์ก |  ลักเซมเบิร์ก | &0000004000000000000000 4 พันล้านดอลลาร์ |  |
| 9 | สมเด็จพระราชาธิบดีฆวน การ์โลสที่ 1 แห่งสเปน | พระมหากษัตริย์สเปน (สละราชสมบัติใน ค.ศ. 2014) |  สเปน | &0000002300000000000000 2.3 พันล้านดอลลาร์ | น้ำมัน, บริษัท และภาษีอสังหาริมทรัพย์ ปัจจุบันมีปัญหาเกี่ยวกับเงินที่ปกปิดอยู่ในธนาคารต่างประเทศกับเงินที่ได้จากประเทศซาอุดีอาระเบียไป 100 ล้านดอลลาร์สหรัฐ |
| 10 | สมเด็จพระเจ้าชาลส์ที่ 3 | พระมหากษัตริย์แห่งสหราชอาณาจักรและราชอาณาจักรเครือจักรภพ |  สหราชอาณาจักร | &0000000420000000000000 2.2 พันล้านดอลลาร์ | จากสินทรัพย์, เครื่องเพชร และอื่น ๆ ดูการคลังของราชวงศ์อังกฤษ |
| 11 | ตะมีม บิน ฮะมัด อัษษานี | เอมีร์แห่งกาตาร์ |  กาตาร์ | &0000002100000000000000 2.1 พันล้านดอลลาร์   | ธุรกิจหลายอย่าง |
| 12 | เจ้าชายอาลแบร์ที่ 2 | องค์อธิปัตย์แห่งโมนาโก |  โมนาโก | &0000001000000000000000 1.0 พันล้านดอลลาร์ | ธุรกิจหลายอย่าง รวมไปถึงSociété des bains de mer de Monacoและกาสิโน |
| 13 | สมเด็จพระราชินีนาถเบียทริกซ์ | พระราชินีนาถแห่งเนเธอร์แลนด์ (สละราชสมบัติใน ค.ศ. 2013) |  เนเธอร์แลนด์ | &0000000200000000000000 200 ล้านดอลลาร์ | ภาษีอสังหาริมทรัพย์, การลงทุน และหุ้นในรอยัลดัตช์เชลล์ |
ดูเพิ่ม

รายชื่อครอบครัวที่รวยที่สุด
มหาวิทยาลัยเทคโนโลยีราชมงคลล้านนา เชียงราย

| --- | --- |
พระมหาพิชัยมงกุฎ  สัญลักษณ์ประจำมหาวิทยาลัย
ชื่อย่อ: มทร.ล้านนา ชร. / RMUTL CR
ประเภท: วิทยาเขต
สถาปนา: 3 มกราคม พ.ศ. 2539
อธิการบดี: รองศาสตราจารย์วิเชษฐ ทิพย์ประเสริฐ
ที่ตั้ง: 99 หมู่ 10 ตำบลทรายขาว อำเภอพาน จังหวัดเชียงราย
สี:  สีขาว  สีแดง
เว็บไซต์: chiangrai.rmutl.ac.th
มหาวิทยาลัยเทคโนโลยีราชมงคลล้านนา เชียงราย เป็นสถาบันการศึกษาวิชาชีพ ด้านเทคโนโลยี ซึ่งกระทรวงศึกษาธิการได้จัดตั้งขึ้น โดยได้รับการสถาปนาและวางศิลาฤกษ์ ในวันที่ 3 มกราคม พ.ศ. 2539 เพื่อเฉลิมฉลองในวโรกาส "กาญจนาภิเษก" พระบาทสมเด็จพระเจ้าอยู่หัวฯ ทรงครองราชย์ครบ 50 ปี เพื่อเป็นการกระจายโอกาสทางการศึกษา และพัฒนาสู่ท้องถิ่นชนบท  โดยมีพื้นที่เป้าหมายดำเนินงานในเขตภาคเหนือตอนบน และในเขตเศรษฐกิจพิเศษ 4 ชาติ ที่เรียกว่า "เขตสี่เหลี่ยมเศรษฐกิจ" โดยการพัฒนาด้านวิทยาศาสตร์ เทคโนโลยี และด้านบริการเพื่อสนองความต้องการของตลาดแรงงาน และสังคมภูมิภาค เป็นสถาบันการศึกษาที่มุ่งเน้นการพัฒนาคุณภาพชีวิต และสิ่งแวดล้อมควบคู่ไปกับการอนุรักษ์ทรัพยากรธรรมชาติ และศิลปวัฒนธรรม
มหาวิทยาลัยเทคโนโลยีราชมงคลล้านนา เชียงราย จัดตั้งขึ้นบริเวณ "นิคมแม่ลาว" อำเภอพาน จังหวัดเชียงราย มีพื้นที่รวม 5,000 ไร่ เป็นพื้นที่ภูเขา 3,500 ไร่ พื้นที่ราบ 1,500 ไร่ โดยมีพื้นที่ใช้สอยปัจจุบัน 740 ไร่ 2 งาน 18 ตารางวา
ปัจจุบันวิทยาเขตเชียงราย มีจำนวนนักศึกษากว่า 1,439 คน
รายนามผู้บริหาร

| --- | --- |
สถาบันเทคโนโลยีราชมงคล วิทยาเขตเชียงราย
รายนามผู้อำนวยการ: การดำรงตำแหน่ง
1. นายชัยยง เอื้อวิริยานุกูล: พ.ศ. 2538 - พ.ศ.2544
2. นายธวัช ณ เชียงใหม่: พ.ศ. 2544 - พ.ศ. 2545
3. นายบุญธรรม เร็วการ: พ.ศ. 2545 - พ.ศ.2546
4. นายประหยัด  อิ่มอุดม: พ.ศ. 2546 – พ.ศ.2547
มหาวิทยาลัยเทคโนโลยีราชมงคลล้านนา เขตพื้นที่เชียงราย
รายนามรองอธิการบดีเขตพื้นที่: การดำรงตำแหน่ง
5. นายอุดม  สุธาคำ: พ.ศ. 2547 – พ.ศ. 2548
6. ผู้ช่วยศาสตราจารย์อวยพร   บัวใบ: พ.ศ. 2548  - พ.ศ. 2551
7. ผู้ช่วยศาสตราจารย์ประสาร  รุจิระศักดิ์: พ.ศ. 2551 – พ.ศ. 2556
8. ผู้ช่วยศาสตราจารย์อุดม       สุธาคำ: พ.ศ. 2556 – พ.ศ. 2560
9. ผู้ช่วยศาสตราจารย์นิติพงษ์   สมไชยวงค์: พ.ศ. 2561 – พ.ศ. 2561
10. ผู้ช่วยศาสตราจารย์ ดร.นิวัติ       มูลปา: พ.ศ. 2561 – พ.ศ. 2562
11. ผู้ช่วยศาสตราจารย์ธนากร    สร้อยสุวรรณ: พ.ศ. 2562 – พ.ศ. 2565
12. รองศาสตราจารย์วิเชษฐ     ทิพย์ประเสริฐ: พ.ศ. 2565 – ปัจจุบัน
หลักสูตรที่เปิดสอน

มหาวิทยาลัยเทคโนโลยีราชมงคลล้านนา เชียงราย จำแนกตามระดับการศึกษา ได้แก่ ระดับประกาศนียบัตรวิชาชีพ ระดับประกาศนียบัตรวิชาชีพชั้นสูง และระดับปริญญาตรี โดยมีคณะที่เปิดสอนจำนวนทั้งสิ้น 3 คณะ ได้แก่
หลักสูตรที่เปิดสอน > คณะวิศวกรรมศาสตร์ มหาวิทยาลัยเทคโนโลยีราชมงคลล้านนา เชียงราย เก็บถาวร 2010-01-14 ที่ เวย์แบ็กแมชชีน

หลักสูตรวิศวกรรมศาสตรบัณฑิต 4 ปี (วศ.บ. 4 ปี)
สาขาวิชาวิศวกรรมไฟฟ้า
สาขาวิชาวิศวกรรมไฟฟ้า ภาคพิเศษ
สาขาวิชาวิศวกรรมอิเล็กทรอนิกส์และระบบควบคุมอัตโนมัติ (วิศวกรรมอิเล็กทรอนิกส์)
สาขาวิชาวิศวกรรมคอมพิวเตอร์
สาขาวิชาวิศวกรรมโยธา
สาขาวิชาวิศวกรรมอุตสาหการ (วิศวกรรมโลจิสติกส์)
สาขาวิชาวิศวกรรมอุตสาหการ (วิศวกรรมอุตสาหการ)
หลักสูตรที่เปิดสอน > คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา เชียงราย เก็บถาวร 2021-06-02 ที่ เวย์แบ็กแมชชีน

หลักสูตรบริหารธุรกิจบัณฑิต 4 ปี (บธ.บ. 4 ปี)
สาขาวิชาบริหารธุรกิจ วิชาเอกการจัดการธุรกิจ
สาขาวิชาบริหารธุรกิจ วิชาเอกการจัดการโลจิสติกส์
สาขาวิชาบริหารธุรกิจ วิชาเอกการตลาดและการตลาดติจิทัล
สาขาวิชาระบบสารสนเทศทางธุรกิจ
หลักสูตรบัญชีบัณฑิต 4 ปี (บช.บ. 4 ปี)
สาขาวิชาการบัญชี
หลักสูตรที่เปิดสอน > คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เชียงราย

หลักสูตรประกาศนียบัตรวิชาชีพเตรียมวิศวกรรมศาสตร์ (ปวช. 3 ปี)
หลักสูตรประกาศนียบัตรวิชาชีพเตรียมวิศวกรรมศาสตร์
สัญลักษณ์ประจำมหาวิทยาลัย > ตรามหาวิทยาลัย

มหาวิทยาลัยเทคโนโลยีราชมงคล  ได้รับพระมหากรุณาธิคุณจากพระบาทสมเด็จพระเจ้าอยู่หัว ที่โปรดเกล้าโปรดกระหม่อมพระราชทานพระบรมราชนุญาตให้อัญเชิญพระราชลัญจกรและพระมหาพิชัยมงกุฎมาเป็นตรามหาวิทยาลัย  โดยลักษณะของตรามหาวิทยาลัยคือ  เป็นรูปพระราชลัญจกรของพระบาทสมเด็จพระเจ้าอยู่หัว ภูมิพลอดุลเดช ล้อมรอบด้วยดอกบัวแปดกลีบ ด้านบนมีเลขเก้าไทยประดิษฐานอยู่  อยู่ภายใต้พระมหาพิชัยมงกุฎ  ด้านล่างทำเป็นรูปโค้งรองรับตราพระราชลัญจกร  จารึกชื่อมหาวิทยาลัยเทคโนโลยีราชมงคลล้านนา  มีดอกไม้ทิพย์อยู่ด้านหัวและด้านท้ายของชื่อมหาวิทยาลัย